6. Pogajanja med Evropsko unijo in Združenimi državami Amerike o oprostitvi vizumske obveznosti (glasovanje)
- Pred glasovanjem o odstavku 1:
Stavros Lambrinidis
, v imenu skupine PSE. - Gospod predsednik, predlagam, da se odstavek 1 spremeni in se doda beseda "tudi", tako da se besedilo glasi: "meni, da bi morala biti prepovedana vsakršna oblika posredne ali neposredne diskriminacije med evropskimi državljani tudi na podlagi njihovega državljanstva".
- Pred glasovanjem o predlogu spremembe 8:
Urszula Gacek
, v imenu skupine PPE-DE. - Gospod predsednik, celoten ustni predlog spremembe je naveden na seznamu glasovanja. Njegov namen je odpraviti vsebinsko napako, na katero so opozorili grški kolegi. Povezana je s pragom zavrnitev vizumov, na katerem temelji nadaljnja izključitev držav iz sistema odprave vizumov. Za Grčijo je stopnja zavrnitev dejansko le 1 %, zato želimo popraviti to vsebinsko napako in vas pozivamo k podpori temu predlogu spremembe.
(Ustni predlog spremembe je bil sprejet.)
